Tomáš Kóňa

Tomáš Kóňa (* 1. marec 1984, Nitra) je slovenský futbalový záložník, v minulosti reprezentant Slovenska. V súčasnosti je hráčom FC Nitry. Je aj bývalým  reprezentantom Slovenska do 21 rokov a v roku 2011 nastúpil premiérovo v seniorskej futbalovej reprezentácii v zápase proti Andorre.

Kariéra 
Je odchovancom nitrianskeho futbalu, kde hrával už od svojich 5-tich rokov. Do seniorského mužstva FC Nitra sa dostal ako 18 ročný. Nitra vtedy hrala druhú najvyššiu futbalovú súťaž. Po dvoch rokoch Nitra postúpila do najvyššej súťaže. Po pol ročnom pôsobení v Corgoň lige si Tomáša vybral tréner Stanislav Griga do pražskej Sparty. Po 2 a pol ročnom pôsobení v Sparte odišiel na hosťovania do Zlína, kde odohral 8 stretnutí.

Zo Zlína putoval na ďalšie hosťovanie tentokrát do Artmedie Petržalka, kde dohral prebiehajúcu sezónu 2008/2009. V ďalšej sezóne sa vrátil do FC Nitra, kde bol na ročnom hosťovaní. V sezóne 2010/2011 hosťoval u FK Senica - nováčika najvyššej futbalovej súťaže.V júni 2011 sa stal kmeňovým hráčom FK Senica. V Senici bol oporou tímu a kapitánom. Počas piatich sezón v drese FK Senica odohral v drese tohto klubu 159 stretnutí. Tomáš vyniká najmä výbornou kopacou technikou, prehľadom v hre, technikou a futbalovým rozumom.

Referencie

Externé odkazy 
 Oficiálna webstránka 

Narodenia v 1984
Slovenskí futbalisti
Hráči FK Senica
Hráči FC Nitra
Hráči AC Sparta Praha
Hráči FC Petržalka 1898
Osobnosti z Banskej Bystrice
Žijúci ľudia